**Príloha č. 1 výzvy**

**OPIS PREDMETU ZÁKAZKY**

Cieľom projektu je vytvorenie nového reprezentačného webového portálu (ďalej len „web portál“) pre Najvyšší správny súd Slovenskej republiky (ďalej len „NSS SR“) a Kanceláriu Najvyššieho správneho súdu Slovenskej republiky (ďalej len „KNSS SR“). Web portál bude reprezentovať NSS SR ako vrcholový orgán vo veciach správneho súdnictva.

Úlohou nového web portálu (K)NSS SR, ako dlhodobého riešenia, bude najmä reprezentovať inštitúciu, poskytovať kvalitné služby pre verejnosť, automatizovať zverejňovanie rozhodnutí, kompletne prepracovať vyhľadávanie rozhodnutí, komplexná SEO optimalizácia (správna indexácia a zaradenie pre vyhľadávače), umožniť zverejňovať a aktualizovať obsah priamo garantom obsahu (bez nutnosti zásahu oddelenia IT).

**A/ Popis súčasného stavu:**

(K)NSS SR v súčasnosti využíva web portál, ktorý nereflektuje plánovaný stav IT infraštruktúry, rozvoja elektronických služieb a cieľový aplikačný stav (K)NSS SR. Jeho úlohou bolo v počiatkoch zastrešiť zákonné povinnosti (K)NSS SR v rámci možností, ktoré boli pri vzniku (K)NSS SR.

**B/ Popis plánovaného stavu:**

Nový web portál (K)NSS SR bude prevádzkovaný v IT infraštruktúre KNSS SR [podľa „Zadania topológie web portálu (K)NSS SR“], kompletne využije všetky kľúčové prvky infraštruktúry tak, aby mohol byť bezpečne a spoľahlivo integrovaný na pripravované elektronické služby (K)NSS SR. Zámerom je príprava na rozvoj elektronických služieb a ich automatizáciu.

**Systém musí byť pripravený na implementáciu nasledovných funkcionalít:**

Dizajn

* Portál s responzívnym dizajnom podporujúci zobrazenie na mobilných telefónoch, tabletoch, notebookoch a desktop zariadeniach.
* Zhotoviteľ pripraví grafický návrh podľa moderných trendov a najmä UX/UI nastavení tak, aby bola pre užívateľa návšteva portálu pozitívnym zážitkom. Grafický návrh bude pripravovaný podľa požiadaviek obstarávateľa, zhotoviteľ počas vytvárania dizajnu bude brať do úvahy pripomienky a podnety od zástupcov (K)NSS SR.
* Zhotoviteľ pripraví alternatívy grafického spracovania min. v 3 návrhoch na základe zadania a úvodného workshopu s obstarávateľom. Po výbere konkrétneho „uchopenia“ budú k vybranému návrhu 3 kolá pripomienok.

Funkcionalita (CMS, správa obsahu, moduly)

Obstarávateľ požaduje riešenie postavené na open-source CMS (https://wordpress.org/) systéme spolu s administrátorským rozhraním. CMS WordPress je opensource komunitná platforma, ktorú využíva približne 43 % všetkých web stránok celosvetovo (<https://colorlib.com/wp/wordpress-statistics/>). Obstarávateľ požaduje, aby uchádzač zásadne neupravoval kód CMS WordPress, aby nijakým spôsobom neobmedzil jeho budúce aktualizácie, udržateľnosť a aby bolo v prípade potreby možné predať stránku a kód inej tretej strane pre potreby kontinuity bezpečnej prevádzky a ďalšieho rozvoja web portálu (K)NSS SR. Zároveň pre prípad, že akákoľvek časť dodávky bude obsahovať duševné vlastníctvo dodávateľa / tvorcu alebo bude mať akékoľvek prvky autorského práva, uchádzač súhlasí s poskytnutím nevýhradnej licencie v prospech objednávateľa v plnom rozsahu. Administrátorské rozhranie umožní najmä (nie však výlučne) upravovať obsah portálu minimálne v miere zodpovedajúcej funkcionalite CMS systému WordPress v aktuálnej verzii 6.x. Musí obsahovať tiež špecifické funkcionality pre potreby (K)NSS SR:

* plná funkcionalita CMS WordPress,
* oprávnenia do CMS podľa konkrétnej úlohy tak, aby užívateľ mohol meniť len obsah, na ktorý má pridelené oprávnenie (pridávanie aktualít, súdnych pojednávaní, faktúr, objednávok, rozhodnutí a podobne),
* pridávanie noviniek a aktualít formou podobnou článkom v blogovacom systéme,
  + dizajn musí byť súčasťou grafického návrhu a schválený obstarávateľom,
* pre užívateľa CMS obsahu bude v GUI CMS rozhraní umožnené:
  + pridávanie / úprava / mazanie nových aktualít na úvodnej stránke,
    - možnosť časovo ohraničiť, odkedy dokedy bude aktualita na web portáli dostupná (dátum, hodina, minúta) s použitím príznaku aktívna / neaktívna,
    - možnosť nastavenia príznaku aktuality aktívna / neaktívna užívateľom s prideleným oprávnením,
    - poradie zobrazenia aktualít podľa dátumu zverejnenia (možnosť ručnej úpravy) s príznakom TOP (drží sa v na prvých priečkach),
  + pridávanie / úprava / mazanie súdnych pojednávaní s možnosťou globálneho nastavenia exspirácie viditeľnosti na web portáli (možnosť definovať počet dní, po ktorom sa informácia nebude zobrazovať, teda počet dní po dátume pojednávania samotného, nie dátume jeho zverejnenia),
    - pojednávania sa zadávajú samostatne pre konkrétnu pojednávaciu miestnosť (aktuálne sú tri),
    - zobrazenie kompletného zoznamu pojednávaní s možnosťou filtrovania podľa dátumu, pojednávacej miestnosti, senátu, spisovej značky, účastníkov konania a predmetu konania,
    - zobrazenie pojednávaní ako samostatného odkazu (link) na konkrétnu pojednávaciu miestnosť, a to samostatne s automatickou aktualizáciou podľa času a dátumu s tým, že zobrazenia aktuálneho prebiehajúceho pojednávania bude zvýraznené – pre potreby oznamovacích displejov pred pojednávacími miestnosťami; na uvedenom linku sa budú zobrazovať ďalšie informácie podľa zadania obstarávateľa, napr. rolovanie aktualít, počasie, aktuálny čas a iné,
* možnosť ručnej úpravy obsahu a príznaku viditeľnosti na web portáli pri zverejňovaní informácií, ktoré sa budú preberať automaticky z IS KNSS SR, možnosť validovať viditeľnosť ručne pri dátach automaticky preberaných z IS KNSS SR (ide o nutnú funkcionalitu) – ak sa zvolí (individuálne pre každú integráciu) zverejniť len po validácií a úprave užívateľom,
* notifikácie o prebratí nových dát na zverejnenie – potrebná validácia,
* integráciami na IS KNSS SR sa má na mysli:
  + integrácia na pripravované API vyhľadávaní súdnych rozhodnutí,
    - bude dostupné rest API, ktoré umožní vyhľadávať podľa konkrétnych atribútov rozhodnutia a poskytne súbor vo formáte .pdf na stiahnutie,
    - príprava návrhov dizajnu vyhľadávacieho formulára (minimálne troch verzii) a následné zapracovanie pripomienok do obstarávateľom vybraného návrhu,
  + csv súbory generované IS SAP (CES) v zdieľanom priečinku,
  + informácie o faktúrach,
  + informácie o objednávkach.

**Legislatívne požiadavky, podľa ktorých musí byť nový web portál dodaný:**

* + Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.
  + Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších zmien.
  + Vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.
  + Pravidlá pre prístupnosť webového obsahu (WCAG) 2.1 <https://s3.eu-central-1.amazonaws.com/w3c-wcag-2.1-sk/index.html#abstract> – **požadovaná úroveň zhody AA**

(<https://webaim.org/standards/wcag/checklist>).

**C/ Predmet zákazky bude rozdelený na etapy, ktoré sa budú objednávať samostatne na základe uzatvorenej rámcovej zmluvy:**

1. Analýza súčasného stavu a príprava grafických návrhov

* Analyzovanie východiskového stavu (K)NSS SR:
  + komunikácia s dotknutými osobami (K)NSS SR,
  + zdokumentovanie procesov zverejňovania obsahu vrátane procesu schvaľovania a eskalácie,
  + návrh grafického dizajnu stránku,
    - bude vychádzať zo súčasného web portálu [www.nssud.sk](http://www.nssud.sk) a hlavne podľa komunikácie a požiadaviek dotknutých osôb (K)NSS SR,
    - zhotoviteľ pripraví 3 samostatné návrhy grafického spracovania na základe zadania a úvodného workshopu s objednávateľom; po výbere konkrétneho „uchopenia“ budú k vybranému návrhu 3 kolá pripomienok,
* nový formulár pre potreby zaslania infožiadosti, pripomienok / postrehov, pochvál a podobne, ktorý sa bude rozdeľovať na konkrétne kategórie určenia (kategórie a potrebné vstupy dodá obstarávateľ); výstupom bude e-mail smerovaný na konkrétnu osobu / schránku podľa typu kategórie, ktorého obsahom budú vyplnené polia formulára.

1. Príprava infraštruktúry a CMS nového web portálu
   * nasadenie systému do infraštruktúry (K)NSS SR – podľa „Zadanie topológie web portálu (K)NSS SR“,
   * jednotlivé samostatné VLAN siete:
   * siete VLAN budú vzájomne oddelené, prestupy budú nastavené len na nutné služby, ktoré musí zadefinovať dodávateľ (vyplní tabuľku potrebných prestupov medzi sieťami, jednotlivými IP adresami a potrebnými portami),
     + - zoznam sietí VLAN – 1/ DMZ produkcia, 2/ DMZ test, 3/ databázová – pre test i produkciu,
   * KNSS SR poskytne nasledujúce zdroje a zariadenia v infraštruktúre KNSS SR:
   * KNSS SR poskytne jednotlivé VM podľa „Zadanie topológie web portálu (K)NSS SR“ so základnou inštaláciou OS podľa zvyklostí oddelenia IT KNSS SR:
     + OS Rocky Linux 9 alebo Ubuntu poslednej LTS verzie (minimálne 22.04.2 LTS),
     + rozdelenie partícií pre /var, /opt, /tmp, swap, /boot, /home so systémovým diskom 60 GB,
     + disk pre /www data bude zdieľaný pre web servery (zvlášť pre produkciu a test) cez iSCSI protokol priamo na produkčnom NVMe dátovom úložisku – IT KNSS SR dodá vyexportovaný LUN (objektový storage – iSCSI target) a nastavenie na web serveroch podľa „Zadanie topológie web portálu (K)NSS SR“ je v réžii dodávateľa,
     + súčasťou predmetu zákazky je i inštalácia a konfigurácia mariaDB databázového klastra, ktorý sa následne bude využívať i pre iné účely ako web portálu,
       - „fialover“ klaster bude využívať iSCSI dátové úložisko, poskytnuté produkčným NVMe dátovým úložiskom, ktoré je zahrnuté v IT infraštruktúre KNSS SR,
       - mariaDB klaster bude pozostávať z minimálne troch VM (zhodne ako pri web serveroch Rocky Linux 9 alebo Ubuntu poslednej LTS verzie),
       - základnú inštaláciu OS VM zabezpečí oddelenie IT KNSS SR, následná inštalácia potrebných súčastí a ich konfigurácia už je v réžii dodávateľa,
       - mariaDB klaster bude v prípade potreby využívať obstarávateľ i na iné účely ako je web portál (K)NSS SR,
   * KNSS SR poskytne prístup na jednotlivé VM prostredníctvom VPN pripojenia pre menných pracovníkov dodávateľa,
   * súčasťou dodávky je kompletná inštalácia a konfigurácia potrebných súčastí na web serveroch (napríklad APCHE/NGINX, PHP, všetky potrebné moduly, SSL, WordPress atď),
   * nastavenie bezpečnostných best practices pre dodané riešenie, ako napr. WordPress Security Checklist 2023 (https://secure.wphackedhelp.com/blog/wordpress-security-checklist-guide/) – presné riešenie po konzultácii s oddelením IT KNSS SR,
   * ako je znázornené v „Zadanie topológie web portálu (K)NSS SR“, obstarávateľ požaduje využitie svojich bezpečnostných prvkoch, ktoré má zahrnuté v infraštruktúre a ako súčasť dodávky bude potrebná súčinnosť dodávateľa pri nasádzaní všetkých prvkov podľa požiadaviek:
     + dodanie potrebných prestupov medzi jednotlivými sieťami – napr. prestup medzi web servermi a DB – z IP web serverov na VIP DB klastra s portom TCP 3306,
     + súčinnosť pri ladení WAF aplikačných firewallov a dodanie potrebných požiadaviek (napr. povolení boti pre potreby google indexovania, SEO, testovanie počas ladenia WAF politík),
     + aplikačné firewally WAF budú slúžiť i ako balancery na web servery (pre test i produkciu) – nastavenie web serverov je v réžii dodávateľa,
     + SSL a LE certifikát budú zastrešovať WAF aplikačné firewally KNSS SR – potrebné konfigurácie a súčinnosť pri nastavení na strane web serverov je v réžii dodávateľa:
       - komunikácia na WAF od klientov bude https (http2), z WAF na web servery môže byť http alebo https (ak https dodávateľ použije self signed certifikát) – podľa dohody medzi oddelením IT KNSS SR a dodávateľom.
2. Migrácia obsahu zo starého web portálu a tvorba nového obsahu web portálu (K)NSS SR

* Súčasťou predmetu zákazky je i kompletný prenos obsahu zo starého web portálu (K)NSS SR:
  + prenos všetkých stránok a podstránok – textu obsahu, fotografií, odkazov do nového dizajnu nového web portálu (K)NSS SR,
  + prenos všetkých pojednávaní na web portáli a zavedenie nového spôsobu zadávania a zobrazovania funkcionalít pojednávaní podľa zadania a vstupnej analýzy,
  + prenos všetkých objednávok a faktúr na web portáli a zavedenie nového spôsobu zadávania a zobrazovania funkcionalít objednávok a faktúr podľa zadania a vstupnej analýzy,
  + prenos všetkých rozhodnutí na web portáli a zavedenie nového spôsobu zadávania, vyhľadávania a zobrazovania funkcionalít rozhodnutí podľa zadania a vstupnej analýzy,
* SEO (search engine optimization) analýza a nastavenie základných požiadaviek pre dosiahnutie čo najlepšieho výsledku vyhľadávaní o informáciách spojených s NSS SR vo web vyhľadávačoch – <https://www.seobility.net/en/wiki/Meta_Title>,
* implementácia Google služieb:
  + Google Analytics do nového web portálu (K)NSS SR a jeho nastavenie pre vyhodnocovanie návštevnosti a metrík (pre tento účel google účet dodá oddelenie IT KNSS SR),
  + Google Search Console - <https://search.google.com/search-console/about>,
* testovacie metriky podľa [PageSpeed Insights (web.dev)](https://pagespeed.web.dev/) – výsledky po implementácii webu a jeho obsahu musia dosahovať minimálne:
  + výkonnosť 80 bodov – mobilná verzia i desktop,
  + dostupnosť 85 bodov – mobilná verzia i desktop,
  + osvedčené postupy 100 bodov – mobilná i desktop,
  + SEO 95 bodov – mobilná i desktop verzia,
* **po odovzdaní tejto etapy dodávky musí byť splnené kompletné zadanie v bode B/,**
* **po odovzdaní a akceptovaní tejto etapy dodávky začnú plynúť od nasledujúceho kalendárneho mesiaca „Podporné služby zahrnuté v mesačnej paušálnej odmene“.**

1. Automatizované zverejňovanie objednávok a faktúr
   * objednávky a faktúry generuje IS SAP (CES), generuje ich vo forme csv súboru, ktorý sa automatizovane uloží do zdieľaného priečinka, odkiaľ si bude raz denne alebo ručne importovať web portál – forma vizualizácie a spôsobu vyhľadávania vo faktúrach a objednávkach bude súčasťou grafického návrhu a následného pripomienkovania,
   * zverejnenie automaticky načítaných faktúr a objednávok podlieha ručnému schváleniu poverenou osobou, ktorá podľa prideleného užívateľského prístupu bude môcť len upravovať texty vo faktúrach a objednávkach s možnosťou schválenia publikácie.
2. Vyhľadávanie rozhodnutí (využitie nového rest API)
   * obstarávateľ pripravuje zadanie (verejné obstarávanie) pre systém „Životný cyklus rozhodnutí“, ktorého súčasťou bude dodávka rest API poskytujúceho vyhľadávanie v rozhodnutiach NSS SR, čo nahradí súčasný systém zverejňovania rozhodnutí NSS SR,
   * súčasťou predmetu zákazky tejto etapy má byť prepracovanie súčasného systému zverejňovania a vyhľadávania rozhodnutí na web portáli (K)NSS SR:
     + odstránenie zoznamov rozhodnutí a súborov vo formáte .pdf,
     + zapracovanie formulára, ktorý bude mať vstupné atribúty pre vyhľadávanie v rozhodnutiach NSS SR,
     + zapracovanie zobrazenia zoznamu rozhodnutí, ktoré na základe vstupných atribútov vráti rest API nového systému,
     + zobrazenie súboru rozhodnutia vo formáte .pdf po výbere zo zoznamu rozhodnutí používateľom,
     + táto etapa sa bude objednávať až po implementácii nového systému s uvedeným rest API – časovo je plánovaná približne v priebehu rokov 2024-2025, počas trvania zmluvy k web portálu (K)NSS SR.

Upozorňujeme každého uchádzača, aby ponuku predložil s prihliadnutím na fakt, že pre potreby plnenia predmetu zákazky a funkčnosti systému samotného nebudú poskytnuté žiadne iné dodatočné finančné zdroje. Celková cena musí pokrývať dostatočný rozsah služieb tak, aby bol dosiahnutý účel plne funkčného systému s dostupnou funkcionalitou (podľa zadania) a službami podpory a rozvoja na 3 roky.

**Osobitné ustanovenia:**

Víťazný uchádzač bude povinný splniť všetky požiadavky verejného obstarávateľa na funkcionalitu riešenia uvedené v „Opise predmetu zákazky“, ktorý bude ako príloha súčasťou zmluvy o dielo (ďalej len „požiadavky“).

V prípade, ak víťazný uchádzač počas trvania zmluvného vzťahu nesplní požiadavky stanovené v „Opise predmetu zákazky“, bude verejný obstarávateľ oprávnený od zmluvy odstúpiť a uchádzač bude povinný verejnému obstarávateľovi vrátiť všetky doposiaľ uhradené peňažné plnenia, ak požiadavky nebudú víťazným uchádzačom splnené ani v dodatočnej lehote určenej verejným obstarávateľom na základe jeho výzvy. V prípade, že verejný obstarávateľ odstúpi od zmluvy z dôvodu nesplnenia požiadaviek zo strany víťazného uchádzača, je oprávnený uplatniť si nárok na zmluvnú pokutu vo výške 25 % z hodnoty peňažných plnení, ktoré by mu bol víťazný uchádzač povinný vrátiť v súvislosti s odstúpením od zmluvy.

Verejný obstarávateľ bude oprávnený odstúpiť od zmluvy aj vtedy, ak víťazný uchádzač nevykoná dielo podľa požiadaviek v lehotách uvedených v bode 6. Výzvy.



**1/ Podporné služby zahrnuté v mesačnej paušálnej odmene**

Paušálne služby na obdobie 36 mesiacov zahrnuté v mesačnom paušále:

* **servisná podpora – správa incidentov / problémov** zahŕňa služby súvisiace s odstraňovaním nedostatkov systému – nefunkčnosť, chyby súvisiace len s nefunkčnosťou systému a zavedených funkcionalít; nezahŕňa zmeny procesov a zmeny nastavení systému,
* **údržba, aktualizácia a riešenia problémov** so všetkými VM, ktoré sú súčasťou infraštruktúry web portálu (K)NSS SR (vrátane mariaDB klastra),
  + aktualizácia OS – pravidelne 1 krát mesačne,
  + aktualizácia mariaDB – do mesiaca od vydania aktualizácie/záplaty,
* **SEO optimalizácia a mesačný SEO report,**
* **optimalizácia web portálu (K)NSS SR** tak, aby výsledky <https://pagespeed.web.dev/> – dosahovali minimálne nasledovné hodnoty:
* výkonnosť 80 bodov – mobilná verzia i desktop,
* dostupnosť 85 bodov – mobilná verzia i desktop,
* osvedčené postupy 100 bodov – mobilná i desktop,
* SEO 95 bodov – mobilná i desktop verzia,
* **1 človekodeň na potrebné úpravy** v kóde web portálu (K)NSS SR, konzultácie alebo zapracovanie nových funkcionalít v cene mesačného paušálu (tieto služby sú mimo služieb servisnej podpory – správy incidentov / problémov a nasadzovania nových verzií popísaných vyššie),
* reakčné časy na služby zahrnuté v mesačnom paušále sú v rámci 9/5 (pracovné dni od 8:00 hod. do 17:00 hod.).

**2/ Podporné služby na vyžiadanie nezahrnuté v mesačnej paušálnej odmene (objednávkové služby)**

Počet rozvojových človekodní na celé obdobie 36 mesiacov je maximálne 40, uvedené služby budú čerpané podľa potreby obstarávateľa (v prípade, že taká potreba nenastane, neobjednajú sa).

Uvedené služby zahŕňajú:

* **konzultácie** o možnostiach dodaného riešenia, jeho nastavení a možnom rozšírení,
* **školenia** administrácie a práce so systémom, prípadne preškoľovanie,
  + **programátorské práce** na web portáli (K)NSS SR, podľa potrieb obstarávateľa – doplnenie nových alebo úprava pôvodných funkcionalít, zapracovanie nových požiadaviek (K)NSS SR,
* reakčné časy na objednávkové služby sú v rámci 9/5 (pracovné dni od 8:00 hod. do 17:00 hod.),
* rozsah služieb bude dohodnutý a schválený obomi stranami ešte pred ich objednaním.

**Príloha č. 2 výzvy**

**NÁVRH INDIKATÍVNEJ CENOVEJ PONUKY**

Obchodné meno hospodárskeho subjektu: ...........................................................

Adresa hospodárskeho subjektu:                 ... ........................................................

     ..............................................................

IČO:      ............................................................

DIČ:      .............................................................

**Rozpis položiek č. 1** –**definované služby web portálu (K)NSS SR pre potreby stanovenia ceny:**

|  |  |  |  |  |
| --- | --- | --- | --- | --- |
| **Popis** | **Počet** | **Merná jednotka** | **Jednotková cena  v eur bez DPH** | **Celková cena v eur bez DPH** |
| Analýza súčasného stavu a príprava grafických návrhov | 1 | Súbor |  |  |
| Príprava infraštruktúry a CMS nového web portálu | 1 | Súbor |  |  |
| Migrácia obsahu zo starého web portálu a tvorba nového obsahu web portálu (K)NSS SR | 1 | Súbor |  |  |
| Automatizované zverejňovanie objednávok a faktúr | 1 | Súbor |  |  |
| Vyhľadávanie rozhodnutí – využitie nového rest API | 1 | Súbor |  |  |
| Cena celkom za predmet zákazky spolu v eur bez DPH | | |  |  |
| DPH v eur | | |  |  |
| Cena celkom za predmet zákazky spolu v eur vrátane DPH | | |  |  |

**Rozpis položiek č. 2** – **Podporné služby zahrnuté v mesačnej paušálnej odmene pre potreby stanovenia ceny:**

**Paušálne služby**

|  |  |  |
| --- | --- | --- |
| **Popis** | **Cena v eur bez DPH za 1 mesiac** | **Cena v eur bez DPH za 36  mesiacov** |
| Servisná podpora – správa incidentov / problémov |  |  |
| Údržba, aktualizácia a riešenia problémov |  |  |
| SEO optimalizácia a mesačný SEO report a optimalizácia web portálu (K)NSS SR |  |  |
| 1 človekodeň na potrebné úpravy |  |  |
| Cena celkom za predmet zákazky v eur bez DPH | |  |
| DPH v eur | |  |
| Cena celkom za predmet zákazky v eur  vrátane  DPH | |  |

**Rozpis položiek č. 3** – **Podporné služby na vyžiadanie nezahrnuté v mesačnej paušálnej odmene pre potreby stanovenia ceny:**

**Služby na objednávku**

|  |  |  |  |
| --- | --- | --- | --- |
| **Popis** | **Cena v eur**  **bez DPH za človekodeň** | **Maximálny počet človekodní\*) za 36 mesiacov** | **Cena celkom v eur bez DPH** |
| Konzultácie, školenia, programátorské práce |  | 40 |  |
| Cena celkom za predmet zákazky v eur bez DPH | | |  |
| DPH v eur | | |  |
| Cena celkom za predmet zákazky v eur vrátane DPH | | |  |

**Cena za človekodeň je maximálna a neprekročiteľná.**

**Cena celkom za predmet zákazky – kritérium hodnotenia:**

|  |  |  |
| --- | --- | --- |
| **P.č.** | **Popis** | **Cena celkom v eur**  **bez DPH** |
| 1. | Definované služby web portálu (K)NSS SR |  |
| 2. | Podporné služby zahrnuté v mesačnej paušálnej odmene |  |
| 3. | Podporné služby na vyžiadanie nezahrnuté v mesačnej paušálnej odmene (objednávkové služby) |  |
| Cena celkom za predmet zákazky v eur bez DPH | |  |
| DPH v eur | |  |
| Cena celkom za predmet zákazky v eur vrátane  DPH | |  |

 \*) Uchádzač uvedie cenu za predmet zákazky v súlade s požiadavkami uvedenými v opise predmetu zákazky.

V prípade, ak uchádzač nie je platiteľom DPH, túto informáciu uvedie.

V .............................., dňa ................................

...................................................................

    Podpis

priezvisko, meno, titul štatutárneho zástupcu